Մայա Բոշկովիչ-Ստուլլի

**Մայա Բոշկովիչ-Ստուլլի** (խորվաթերեն՝ **Maja Bošković-Stulli**, ), խորվաթ սլավոնագետ, բանահավաք, բանասեր, գրող, խմբագիր, ակադեմիկոս:

## Կենսագրություն
Ծնվել է Խորվաթիայի Օսյեկ քաղաքում, հրեայի ընտանիքում։ Հայրենի քաղաքի գիմնազիայում սովորելու ընթացքում անդամակցել է *Հարավսլավիայի երիտասարդ կոմունիստների լիգային* (*SKOJ*. խորվաթերեն՝՝ *Savez komunističke omladine Jugoslavije*): 1943 թվականին միացել է հարավսլավացի պարտիզաններին։ Նրա հարազատներից, բարեկամներից շատերը, ներառյալ ծնողներն ու քույրը, զոհ են գնացել Հոլոքոստին։

Երկրորդ համաշխարհային պատերազմի ավարվելուց հետո ուսումնառությունը շարունակել է Զագրեբի համալսարանի փիլիսոփայության ֆակուլտետում, 1961 թվականին ատենախոսություն է պաշտպանել և ստացել դոկտորի գիտական աստիճան։ Մասնակցել է ազգային ու միջազգային բազմաթիվ գիտաժողովների, խորհրդաժողովների, այդ թվում՝ Դուբրովնիկի միջհամալսարանական կենտրոնում։ Երկար տարիներ խմբագրել է «*Narodna umjetnost*» («*Ժողովրդական իմաստնություն*») ամսագիրը, որից հետո եղել է դրա խմբագրական կոլեգիայի անդամ։ Այնուհետև աշխատել է Խորվաթիայի գիտությունների և արվեստների ակադեմիայում, իսկ 1952 թվականից մինչև 1979 թ. թոշակի անցնելը՝ Զագրեբի ազգագրական ու բանահյուսական հետազոտությունների ինստիտուտում։ 1963-ից մինչև 1973 թվականը նա ղեկավարել է այդ ինստիտուտը։

Բոշկովիչ-Ստուլլին հեղինակել է շուրջ երկու տասնյակ գիրք, բացի այդ՝ բազմաթիվ հոդվածներ է հրատարակել Խորվաթիայի և միջազգային գիտական ամսագրերում։ Գիտական բեղուն աշխատանքի համար նա արժանացել է մի շարք մրցանակների ու այլ պարգևների. 1975 թվականին՝ ամենամյա գիտական մրցանակի, 1990 թվականին՝ ստեղծագործական ողջ կյանքի ընթացքում ներդրած ավանդի համար խորվաթական մրցանակին, 1991 թվականին՝ Հերդերի անվան մրցանակի (Ավստրիա), 1992 թվականին՝ *Pitre Salomone Marino* մրցանակի (Իտալիա)։ Բոշկովիչ-Ստուլլին երկար տարիներ Խորվաթիայի գիտությունների և արվեստների ակադեմիայի անդամ էր։ 2005 թվականին նրա անունն ընդգրկվել է Խորվաթիայի պատմության մեջ կարևորագույն դեր խաղացած 35 կանանց ցանկում։

Բոշկովիչ-Ստուլլին մահացել է 2012 թվականի օգոստոսի 14-ին, Զագրեբում, թաղվել է Միրոգոյ գերեզմանատանը։

## Երկեր
* *Istarske narodne priče*, 1959 
* *Narodne pripovijetke*, 1963 
* *Narodne epske pjesme, knj. 2*, 1964 
* *Narodna predaja o vladarevoj tajni*, 1967 
* *Usmena književnost*, 1978 
* *Usmena književnost nekad i danas*, 1983 
* *Usmeno pjesništvo u obzorju književnosti*, 1984 
* *Zakopano zlato.* *Hrvatske usmene pripovijetke, predaje i legende iz Istre,* 1986 
* *U kralja od Norina.* *Priče, pjesme, zagonetke i poslovice s Neretve*, 1987 
* *Pjesme, priče, fantastika,* 1991 
* *Žito posred mora.* *Usmene priče iz Dalmacije,*1993 
* *Priče i pričanje: stoljeća usmene hrvatske proze*, 1997 
* *Usmene pripovijetke i predaje,* 1997 
* *O usmenoj tradiciji io životu*, 1999

## Գրականություն
* Snješka Knežević  Aleksander Laslo - Židovski Zagreb, 2011, AGM, Židovska općina Zagreb, isbn=978-953-174-393-8|ref=harv
* Romano Jaša - Jevreji Jugoslavije 1941-1945: žrtve genocida i učesnici narodnooslobodilačkog rata, 1980, Jevrejski Istorijski Muzej, Saveza jevrejskih opština Jugoslavije, Beograd

## Ծանոթագրություններ

## Արտաքին հղումներ
* Профайл науковиці на
сайт Хорватської академії наук і мистецтв 
* Biografija na HAZU-u
* Biografija na Institutu za etnologiju i folkloristiku 

Կատեգորիա:Զագրեբի համալսարանի շրջանավարտներ
Կատեգորիա:Խորվաթ գիտնականներ
Կատեգորիա:Խորվաթ գրողներ
Կատեգորիա:Հրեա պատմաբաններ